"ศรีสวัสดิ์"ระดมช่วยเหลือลูกค้าน้ำท่วมภาคอีสาน
เตรียมทีมซ่อมบำรุงรถยนต์ มอร์เตอร์ไซด์ ช่วยเหลือหลังน้ำลด พร้อมให้เงินทุนก้อนใหม่เพิ่ม ยันไม่กระทบเป้าเติบโตปีนี้
17 ก.ย. 2562

เตรียมทีมซ่อมบำรุงรถยนต์ มอร์เตอร์ไซด์ ช่วยเหลือหลังน้ำลด พร้อมให้เงินทุนก้อนใหม่เพิ่ม ยันไม่กระทบเป้าเติบโตปีนี้
น.ส.ธิดา แก้วบุตตา ผู้อำนวยการฝ่ายกลยุทธ์องค์กร บริษัท ศรีสวัสดิ์ คอร์ปอเรชั่น (SAWAD)เปิดเผยถึงสถานการณ์น้ำท่วมเขตภาคตะวันออกเฉียงเหนือว่า ไม่ได้ส่งผลกระทบต่อเป้าหมายการเติบโตของบริษัท อัตราการขยายตัวของสินเชื่อยังคงเป็นไปตามเป้าหมายเดิม
ทั้งนี้ บริษัทได้จัดทีมพนักงานลงพื้นที่เพื่อให้ความช่วยเหลือลูกค้าอย่างเต็มที่ พร้อมกันนี้ บริษัทได้จัดสิ่งของเครื่องใช้จำเป็นไปให้ความช่วยเหลือในเบื้องต้น รวมทั้งเตรียมพร้อมเงินทุนช่วยเหลือ เตรียมทีมซ่อมบำรุงรถที่ได้รับผลกระทบจากสถานการณ์น้ำท่วม อย่างไรก็ตามหากลูกค้าต้องการเงินทุนก้อนใหม่เพิ่มเติม เพื่อไปซ่อมแซมบ้านเรือน รถยนต์ รถมอเตอร์ไซด์ บริษัทก็พร้อมที่จะให้ความช่วยเหลือ
สำหรับแผนการดำเนินธุรกิจในปีนี้ยังคงเป็นไปตามเป้าหมายเดิมที่ตั้งเป้ารายได้โต 20-30% พร้อมทั้งเดินหน้าขยายสาขาให้ครอบคลุมทุกพื้นที่ทั่วประเทศ โดยภายในปีนี้คาดว่าจะมีสาขาทั้งสิ้นประมาณ 3,500 สาขา ซึ่งการขยายสาขาจะส่งผลให้พอร์ตลูกหนี้มีอัตราการเติบโตในทิศทางเดียวกับรายได้จากช่วงสิ้นสุดไตรมาส2/2562 พอร์ตลูกหนี้มีมูลค่า 3.2 หมื่นล้าน